CELEX: 31985R1163
Language: el
Date: 1985-05-03 00:00:00
Title: Κανονισμός (ΕΟΚ) αριθ. 1163/85 του Συμβουλίου της 3ης Μαΐου 1985 για τέταρτη παράταση της περιόδου εμπορίας 1984/85 στον τομέα του προβείου και αιγείου κρέατος

Avis juridique important

|

31985R1163

Κανονισμός (ΕΟΚ) αριθ. 1163/85 του Συμβουλίου της 3ης Μαΐου 1985 για τέταρτη παράταση της περιόδου εμπορίας 1984/85 στον τομέα του προβείου και αιγείου κρέατος  

Επίσημη Εφημερίδα αριθ. L 121 της 06/05/1985 σ. 0001 - 0002 Ισπανική ειδική έκδοση: Κεφάλαιο 03 τόμος 34 σ. 0166  Πορτογαλική ειδική έκδοση : Κεφάλαιο 03 τόμος 34 σ. 0166 

***** ΚΑΝΟΝΙΣΜΟΣ (ΕΟΚ) αριθ. 1163/85 ΤΟΥ ΣΥΜΒΟΥΛΙΟΥ  της 3ης Μαΐου 1985  για τέταρτη παράταση της περιόδου εμπορίας 1984/85 στον τομέα του προβείου και αιγείου  κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 871/84 (2), και ιδίως το άρθρο 3 παράγραφοι 3 και 4,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 1069/85 (3), παρατάθηκε η περίοδος εμπορίας 1984/85 στον τομέα του προβείου και αιγείου κρέατος μέχρι τις 5 Μαΐου 1985·  ότι κρίθηκε αναγκαίο να επανεξετασθούν στο σύνολό τους τα προβλήματα που συνδέονται με τον καθορισμό των τιμών για την επόμενη περίοδο εμπορίας, γεγονός που συνεπάγεται καθυστέρηση του καθορισμού των τιμών αυτών· ότι είναι, συνεπώς, αναγκαίο να παραταθεί η περίοδος εμπορίας 1984/85 για τον τομέα του προβείου και αιγείου κρέατος μέχρι τις 12 Μαΐου 1985 και να καθορισθούν εποχιακές τιμές βάσεως, τιμές παρεμβάσεως και παράγωγες τιμές παρεμβάσεως για την αντίστοιχη περίοδο εμπορίας · ότι πρέπει να καθοριστούν οι τιμές αυτές σε επίπεδο που θα αποτρέψει μια πολύ σημαντική διαφορά κατά την αλλαγή της περιόδου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον τομέα του προβείου και αιγείου κρέατος, η περίοδος εμπορίας 1984/85 λήγει στις 12 Μαΐου 1985, η δε περίοδος εμπορίας 1985/86 αρχίζει στις 13 Μαΐου 1985.  Άρθρο 2  Οι εποχιακές τιμές βάσεως, οι τιμές παρεμβάσεως και οι παράγωγες τιμές παρεμβάσεως, για την περίοδο από τις 6 μέχρι τις 12 Μαΐου 1985, καθορίζονται στο παράρτημα.  Άρθρο 3  Ο παρών κανονισμός αρχίζει να ισχύει στις 6 Μαΐου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 3 Μαΐου 1985.  Για το Συμβούλιο  Ο Πρόεδρος  F. M. PANDOLFI  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 90 της 1. 4. 1984, σ. 35.  (3) ΕΕ αριθ. L 114 της 27. 4. 1985, σ. 1.   ΠΑΡΑΡΤΗΜΑ  1.2.3.4.5 //   //   //   //   //   // Εβδομάδα που  αρχίζει στις   // Εβδομάδα αριθ.  // Τιμή βάσεως  // Τιμή  παρεμβάσεως  (ECU/100 kg)  // Παράγωγη τιμή  παρεμβάσεως  (ECU/100 kg)  //   //   //   //   //   // 6 Μαΐου 1985  // 6  // 479,00  // 407,15  // 387,54  //   //   //   //   //